ב-9 בנובמבר 2019 נערך הקרב החוזר בין KSI ללוגאן פול בסטייפלס סנטר בו ניצח KSI בהחלטה חצויה. במהלך הקרב, לוגאן פול הפיל את KSI לרצפה, אבל נתן לו כמה אגרופים מאחורי הראש בזמן שהוא נפל, וכתוצאה מכך, השופט הוריד לו 2 נקודות, מה שגרם בסופו של דבר ללוגאן להפסיד. לוגאן ניסה לערער על ההחלטה, אבל הערעור נדחה.
ב-4 במאי 2022 הודיע KSI כי הוא חוזר להתאגרף לאחר שהעדיף להתעסק במוזיקה יותר ובסרטונים שלו ושל הSidemen, ב-1 ביולי הודיע כי יתאגרף נגד אלכס וואסבי בתאריך 27 באוגוסט 2022 לאחר שבקרב האגרוף האחרון שלו וואסבי ניצח את אחיו של KSI, השנאה שלו KSI לווסאבי הורגשה אף לפני וקרב אגרוף ביניהם היה דבר שKSI רצה וכך הודיע גם על הקמת misfitsboxing חברה שתארגן משחקי אגרוף ותדאג למתאגרפים ותשלם להם על פי KSI, ב-6 באוגוסט 2022 הודיע וואסבי כי הוא לא יתארגף נגד KSI בגלל פציעה (אלכס חטף זעזוע מוח אשר התברר כשקר מוחלט לאחר שסטורי באינסטגרם הועלה בו ניתן לראות את ווסאבי מתאמן עם חברים), ב-7 באוגוסט הכריז KSI על המחליף של וואסבי בקרב האגרוף והוא ברנדון סקוט (הידוע בשם הבמה Swarmz), Swarmz התברר כתוכנית הגיבוי של KSI במידה ואלכס וואסבי לא יתארגף בסוף. ב-16 באוגוסט 2022 KSI הודיע כי יתארגף פעמיים באירוע שלו ב-27 באוגוסט, בקרב הראשון הפותח נגד Swarmz ובקרב סגירת האירוע נגד מתארגף מקצועי מקסיקני בשם לואיס אלקרז פינאדה - KSI היה צריך להתאגרף נגד איוון ניקולוב אך לאחר שהתגלה שהוא בעל קעקועים ניאו נאצים ובעלי משמעות של עליונות לבנה הקרב נגדו בוטל. (KSI הוא היוטיוב-בוקסר הראשון שיתאגרף נגד מתאגרף מקצועי).
בקרב הראשון מתוך 2 ב-27 באוגוסט, ניצח KSI את יריבו הראשון Swarmz בנוקאאוט, בקרב השני ניצח KSI את לואיס אלקרז פינאדה בנוקאאוט נוסף. לאחר הניצחון נשאל KSI נגד מי ירצה להתאגרף בהמשך והוא ענה: סלים אלבאחר (אחד המתאגרפים באירוע של misfitsboxing), אנדרו טייט (כוכב הרשת הפרובוקטיבי, אלוף עולם בקיקבוקסינג), טומי פיורי (מתאגרף מקצועי נוסף עם רקורד של 6-0, היה צריך להתאגרף נגד ג'ייק פול אך וויתר בעקבות זיהום חיידקי בחזה וצלע שבורה) והמנצח בקרב האגרוף בין אוסטין מקברום לבין עלי לואי אל-פיקרי הידוע בכינויו AnEsonGib.
קרב האגרוף שודר באופן אקסקלוסיבי בDAZN PPV (שירות של דאזן בו תשלום פר צפייה), בארצות הברית, בממלכה המאוחדת, קנדה ואירלנד ובשאר העולם היו צריכים הצופים לשלם רק על מנוי של דאזן. חברת הקידום של KSI, הנקראת misfitsboxing חתמה על על עסקה מרובת אירועים עם דאזן שראו מספר משחקי אגרוף של סלבריטאים תחת הכותרת "mf dazn x series" עם הקרבות של KSI נגד Swarmz וKSI נגד לואיס אלקרז פינאדה מסומנים כ-001.
האירוע הוקרן גם בבתי קולנוע ברחבי בריטניה ואירלנד.
על הדרך הכריז KSI בטוויטר לאחר קרב עקיצות ממושך עם ג'ייק פול כי השניים יתאגרפו בשנת 2023.
קריירה מוזיקלית.
KSI התחיל לעסוק גם בתחום המוזיקה, בעיקר כראפר. הוא הוציא שיר ראפ על שחקן הכדורגל אמיל הסקי אשר יצא לאור ב-iTunes לפני חג המולד בשנת 2011. הווידאו מציג את הסקי בפיפ"א. בעקבות ההצלחה של השיר, שנקרא Heskey time, הוא העלה לערוצו סדרת סרטונים שנקראה "Football Rap Battles" שם, הוא וחברו רנדולף מגלמים דמויות מפורסמות מעולם הכדורגל.
KSI הוציא את הסינגל הראשון שלו כראפר "למבורגיני" ב-23 במרץ 2015. שירו "למבורגיני" הגיע למעל 100 מיליון צפיות ביוטיוב ומקום שלושים במצעד השירים בבריטניה.
באפריל 2019 הוציא KSI אלבום חדש בשם "New Age" בשיתוף פעולה עם הראפר ראנדולף. KSI יצא לסיבוב הופעות ברחבי אנגליה ואירופה בחודשי הקיץ.
בשנת 2020 הכריז KSI שיוציא לאור אלבום חדש לאחר שהוציא את השיר "Wake Up Call" ביחד עם הראפר טריפי רד.
ב-22 במאי 2020 הוציא KSI את האלבום הראשון שלו "Dissimulation" שכולל בתוכו 12 שירים והשתתפויות של זמרים וראפרים כמו ליל פאמפ, ריק רוס, אופסט, ועוד. האלבום הגיע למקום השני במצעד האלבומים הבריטי.
ב-25 במאי 2020 הוציא KSI את גרסת הDeluxe של האלבום "Dissimulation" שכוללת ארבעה שירים נוספים בנוסף לאלבום הרגיל. הגרסה הייתה אמורה לצאת ב-5 ביוני אבל בגלל ההצלחה הגדולה של האלבום הרגיל הוחלט להוציא אותה יותר מוקדם.
ב-16 ביולי 2021 הוציא KSI את אלבומו השני "All Over The Place" (לעיתים מקוצר כAOTP), שכלל בתוכו 15 שירים (16 בגרסת הVIP) והשתתפויות של זמרים וראפרים כמו אן-מארי, 21 סבאג', פיוצ'ר, קרייג דייוויד, ליל ויין ועוד.
חיים אישיים.
אולג'ידה אולאיינקה ויליאמס אולטונג'י נולד ב-19 ביוני 1993, להורים ממוצא ניגרי ג'ידה אולטונג'י ויינקה אולטונג'י. הוא נולד וגדל בווטפורד, הרטפורדשייר.
הוא התחנך בבית הספר ברקהמסטד בברקהמסטד, הרטפורדשייר, שם פגש את חבר ה-Sidemen העתידי סיימון מינטר.
אולטונג'י רשם את החשבון הראשון שלו ביוטיוב תחת השם "JideJunior" בשנת 2008 כשהיה בשנות העשרה המוקדמות, לפני שפתח את הערוץ הנוכחי שלו בשנת 2009.
אולטונג'י עזב את המכללה כדי להמשיך בקריירה שלו ביוטיוב ברגע שהוא הרוויח הכנסות חודשיות קבועות מההעלאות שלו. בראיון בשנת 2014 הוא סיפר, "שאלתי את המורה 'האם עלי לעזוב?' הוא שאל 'כמה אתה מרוויח מיוטיוב?' ואני אמרתי, 'בערך 1,500 פאונד בחודש'. הוא אמר לי שהוא מקבל פחות מזה. הוריו לא הסכימו, אך הפכו לתומכים והופיעו במספר הסרטונים שלו".
לKSI יש אח צעיר בשם Deji והוא גם יוטיובר. האחים דורגו במקום הראשון והשני בהתאמה כ"יוטיוברים המשפיעים ביותר בבריטניה" על ידי Tubular Labs בשנת 2015
פעילות נוספת.
ב-16 במרץ 2015, KSI הודיע באמצעות ערוץ היוטיוב שלו שהוא משחרר ספר שנקרא: KSI: I Am A Bellend. הספר שוחרר ב-24 בספטמבר 2015 בבריטניה וחמישה ימים לאחר מכן בארצות הברית. KSI עשה סיור לתמוך בספר ב-24 בספטמבר 2015, שהסתיים ב-4 באוקטובר 2015.
בחודש יוני 2015, הוכרז כי KSI, יחד עם חברו "Casper Lee", יככב בסרט זכאי Laid in America. זה יוצג לראשונה ב-2016 ויכלול אנשי YouTube אחרים כמו Timothy DeLaGhetto and Josh Leyva.
חברת תולה
סו-וויד
סו-וויד (בצרפתית: Sous-vide; "תחת ואקום") היא שיטת בישול מזון המתבצעת על ידי אטימתו בשקית פלסטיק ריקה מאוויר והנחתו באמבט מים - או בסביבה בעלת טמפרטורה מבוקרת - למשך זמן ארוך יחסית (בדרך כלל שעה עד 6 שעות, אך לעיתים אף 48 שעות או יותר).
ייחודה של השיטה הוא בבישול השווה שהיא מייצרת הן בשכבות המזון הפנימיות והן בחיצוניות, כך שחלקו החיצוני לא מתייבש ולא מתבשל יתר על המידה.
טמפרטורות הבישול בשיטה זו נמוכות בהרבה מאלה המקובלות בשיטות בישול אחרות; ובדרך כלל נעות סביב 60-55 מעלות צלזיוס לבשר, וגבוהות יותר עבור ירקות.
היסטוריה.
השיטה תועדה לראשונה בשנת 1799 על ידי סר בנג'מין תומפסון ('הרוזן רמפורד'), למרות שבתיאורו הוא השתמש דווקא באוויר כאמצעי להעברת החום. השיטה התגלתה מחדש על ידי מהנדסים אמריקאים וצרפתים באמצע שנות ה-60 והתפתחה לשיטת שימור מזון מסחרית. השיטה אומצה בשנת 1974 על ידי ז'ורז' פראלו, שהשתמש בה עבור מסעדת טרואגרו, בעיר רואן שבצרפת. פראלו גילה כי כאשר בישלו באופן זה כבד אווז הוא שמר על מראהו ועל שומניו, והיה בעל מרקם יותר טוב. עוד חלוץ בשימוש בסו-וויד היה ברונו גוסו, שחקר לעומק את השפעות הטמפרטורות השונות על מיני מזון שונים והיה ידוע בכך שלימד שפים מובילים כיצד להשתמש בסו-וויד. בתור המדען הראשי של חברת Cuisine Solutions, גוסו חקר את זמני הבישול והטמפרטורות המתאימים לסוגי מזון שונים.
מאפייני השיטה.
אטימת מזון בשקיות פלסטיק שומרת בצורה טובה יותר על המיצים והארומה שלו. כמו כן, הוספת תבלינים לתוך שקית הבישול גורמת לטעמים להשתלב טוב יותר מאשר בצורות בישול אחרות.
משום שהמזון נמצא במים הנשמרים בטמפרטורת המזון הרצויה בסוף הבישול - בדומה לבישול באמצעות בן-מארי - הוא לא יכול להתבשל יתר על המידה: ברוב שיטות הבישול הקונבנציונליות (צלייה, אפייה וכו') המזון חשוף לחום גבוה בהרבה מהטמפרטורה הפנימית הרצויה עבורו, ולכן יש להרחיקו ממקור החום עוד לפני שהוא מגיע לטמפרטורה זו. לעומת זאת, כאשר מבשלים את האוכל בטמפרטורה אחידה, ניתן לשלוט בצורה מדויקת על מידת העשייה שלו. בנוסף, באמצעות שליטה בטמפרטורה ובמשך הבישול, ניתן לבשל בצורה אחידה מרכיבים בעלי צורה או עובי לא סטנדרטים.
בישול סו-וויד מבטיח אוכל עסיסי יותר, משום שבטמפרטורות הבישול הנמוכות דפנות התאים המרכיבים אותו לא מתפרקות. בנוסף, בבישול בשר, רקמות הקולגן הקשות מתמוססות והופכות לג'לטין - מבלי שהחלבונים בבשר יעברו דנטורציה ויגרמו לנוזלים להתנקז אל מחוץ לבשר.
מנגד, כאשר מדובר בירקות, בישול בטמפרטורות הנמוכות מנקודת הרתיחה של המים מאפשר לבשל אותם לגמרי (ואפילו לפסטר אותם) מבלי לפגוע במרקם הפריך שלהם.
מחקרים שהשוו בישול קטניות ודגניים במים לעומת בישולם בסו-וויד, מצאו כי הערכים התזונתיים של המוצרים נשמרים טוב יותר כשאלו מבושלים בסו-וויד.
מנקודת מבט קולינרית, בישול המזון בסביבה חסרת אוויר הוא אמצעי ולא מטרה; אולם הוואקום מאפשר לאחסן את המזון, כשהוא אטום ובקירור, למשך זמן ארוך יחסית - מבלי שיתחמצן.
ארגון תולה
Sunny Afternoon